«Иаку амилаҭтә ҵысра» иалахәы Саломе Самадашвили, ишылҳәаз ала, «Ақырҭуа гәахәтәы» ахаҭарнакцәа иҟарҵо аҳәамаҭақәа рылагьы иубарҭоуп аиҳабыра аконсенсус аҧшаара шырҭахым.
«Аиҿцәажәарақәа русхәаҧштә ҳәаақәҵан Шарль Мишель ивизит аан. Ҳара ҳпозициа ҕәҕәоуп, Мишель иплан аҿы иарбоу азҵаарақәа зегьы рзы ҳаиқәшаҳаҭхароуп. Ишубарҭоу ала, «Ақырҭуа гәахәтәы» аиҿцәажәарақәа рынагӡара рҭахым. Избанзар, аполитбаандаҩцәа, изаамҭаным алхрақәа уҳәа, аплан аҿы иарбоу азҵаарақәа рылацәажәара рҭахым, ус акәзар, аиҿцәажәарақәа рынагӡара иазҿлымҳам, абри ауп рҳәамҭақәа иаанаго.
Қырҭтәыла анапхгара, аофициалла, Евроеидгыла иазаарыцҳар еиҕьуп дара аиҿцәажәарақәа рынагӡара шырҭахым. Убри ала апроцесс хыркәшахон, Евроеидгыла ахаҭарнакгьы баша ҳтәыла даҭаауамызт», — илҳәеит Самадашвили.